สวัสดีค่ะหนูอายุ18ปีหนูอยากปรึกษาเรื่องประจำเดือนค่ะ​ ประจำเดือนหนูขาดมาหลายเดือนแล้ว​ ไม่มีอาการใดๆแล้วไม่ได้ท้องด้วยค่ะทานยาสตรีก็ไม่มาหนูอยากทราบว่าเกิดจากสาเหตุอะไรคะ​ กลัวมันจะค้างอยู่ข้างในอะค่ะเพราะมันหลายเดือนแล้วจะครึ่งปีได้แล้วค่ะ
สวัสดีค่ะ หากประจำเดือนขาดมาหลายเดือนแล้ว และได้ตรวจหาการตั้งครรภ์แล้วไม่พบ ดังนั้น การที่ประจำเดือนไม่มา ก็จะเกิดจากสาเหตุต่างๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้หนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูกมาก่อน5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากประจำเดือนยังคงไม่มา แนะนำให้ไปพบแพทย์เพื่อหาสาเหตุค่ะ หากไม่ได้มีโรคอะไร ก็น่าจะเกิดจากการทำงานของรังไข่ที่ผิดปกติ ซึ่งการรักษาคือการทานยาปรับฮอร์โมนให้ประจำเดือนมาเป็นปกติค่ะ